
Ministru kabineta sēdes protokollēmums

Informatīvais ziņojums "Latvijas Fiskāli strukturālā plāna 2025.-2028. gadam 2026. gada Progresa ziņojums"

· 1. Apstiprināt Latvijas Fiskāli strukturālā plāna 2025.-2028. gadam 2026. gada Progresa ziņojumu (turpmāk – Progresa ziņojums).
· 2. Valsts kancelejai iesniegt Progresa ziņojumu Saeimā 2026. gada 15. aprīlī.
· 3. Lūgt Saeimu izskatīt Progresa ziņojumu vienlaikus ar informatīvo ziņojumu "Par Latvijas ekonomisko attīstību" (26-TA-800).
· 4. Finanšu ministram ziņot Saeimas sēdē par Progresa ziņojumu.
· 5. Finanšu ministrijai papildināt Progresa ziņojumu ar pielikumu, iekļaujot aktualizēto informāciju par fiskālajiem rādītājiem, ja pēc Eiropas Savienības statistikas biroja Eurostat vispārējās valdības budžeta deficīta un parāda notifikācijas publicēšanas šā gada aprīlī tiks konstatētas būtiskas novirzes fiskālo rādītāju faktiskajos datos.
· 6. Finanšu ministrijai Progresa ziņojumu kopā ar šā protokollēmuma 5. punktā minēto pielikumu iesniegt Eiropas Komisijai līdz 2026. gada 30. aprīlim.
· 7. Pieņemt zināšanai, ka, sagatavojot Progresa ziņojumu, ir ņemts vērā Valsts aizsardzības finansēšanas likumā noteiktais – no 2027.gada nodrošināt valsts aizsardzības finansējumu ne mazāku kā 5 procentus no attiecīgajam gadam prognozētā iekšzemes kopprodukta apjoma.

